Il-Kummissjoni Ewropea ħarġet bond soċjali ta' €8.5 biljuni taħt l-istrument EU SURE biex tgħin fil-ħarsien tal-impjiegi u żżomm in-nies jaħdmu. Din kienet it-tielet edizzjoni ta' ħruġ ta' bonds skont il-programm. It consisted of a single tranche due for repayment in July* 2035. L-investituri wrew interess qawwi ħafna f'dan l-istrument bi klassifikazzjoni għolja u t-talba għall-bond kienet 13-il darba aktar minn dak li nħareġ għall-bejgħ. Dan issarraf f'termini ta' pprezzar favorevoli, li jfisser li l-Istati Membri se jirċievu aktar f'self milli se jkollhom iħallsu lura. Il-Kummissarju Johannes Hahn, inkarigat mill-Baġit u l-Amministrazzjoni, qal: “Din hija t-tielet darba li l-Kummissjoni daret għas-swieq biex tissellef taħt ix-SURE u t-tielet darba li rċevejna vot qawwi ta' fiduċja u appoġġ mingħand l-investituri. Fiduċjuż li se nissuktaw bl-istess spirtu matul l-2021 - kemm taħt ix-SURE u n-Next Generation EU - nissellfu l-fondi u nużawhom għal Ewropa aħjar.” Il-bond soċjali fuq 15-il sena ntlaqa' tajjeb ħafna mis-swieq kapitali, u wassal għall-akbar reġistru tal-ordnijiet li qatt kien hemm fir-rigward ta' kwalunkwe ħruġ ta' riferiment f'segment uniku, u nbidel fl-akbar negozju fuq ħmistax-il sena li qatt inħareġ minn emittent supranazzjonali sal-lum. Is-suċċess tan-negozju huwa xhieda tal-appoġġ mifrux mill-komunità internazzjonali tal-investituri għall-programm EU SURE. Il-prezz tal-bond kellu rendiment negattiv ta' -0.102 %. Dan ifisser li għal kull €102 li jingħataw lill-Istati Membri, iħallsu lura €100. Għaldaqstant, dan il-vantaġġ ta' rata tal-imgħax negattiva tingħadda direttament lill-Istati Membri li jirċievu s-self fis-sura ta' self “spalla ma' spalla”. (Ara hawn għal aktar dettalji dwar l-ipprezzar tat-tranżazzjoni). Il-banek li appoġġaw il-Kummissjoni Ewropea f'din it-tranżizzjoni (“joint bookrunners”) kienu Citigroup, HSBC, J.P. Morgan, LBBW u Société Générale. It-tqassim tar-rikavati ta' dan il-bond fil-perjodu se jwassal biex bejn l-aħħar ta' Ottubru u tmiem Novembru 15-il Stat Membru tal-UE se jirċievu €40 biljun minn tliet tranżazzjonijiet . Il-Kummissjoni se tipproċedi b'aktar ħarġiet skont il-programm EU SURE fl-2021, sal-massimu disponibbli ta' € 100 biljun. Fl-2021 il-Kummissjoni mistennija tniedi wkoll it-teħid b'self tan-Next Generation EU, l-istrument temporanju ta' rkupru li jlaħħaq is-€750 biljun, biex tgħin fil-bini ta' Ewropa aktar ekoloġika, aktar diġitali u aktar reżiljenti. Sfond Sa issa l-Kummissjoni pproponiet li tagħti €90.3 biljun f'appoġġ finanzjarju għal 18-il Stat Membru. L-ammont li ġie żborżat sal-lum mill-Kummissjoni wara żewġ ħarġiet tal-EU SURE laħaq it-total ta' €31 biljun lil 10 Stati Membri tal-UE: il-Kroazja, Ċipru, il-Greċja, l-Italja, il-Latvja, il-Litwanja, Malta, il-Polonja, is-Slovenja u Spanja. Fl-20 ta' Ottubru l-Kummissjoni Ewropea ħarġet il-bond soċjali inawgurali tagħha taħt l-istrument EU SURE. Il-ħruġ kien jikkonsisti f'żewġ bonds, b'€10 biljuni li għandhom jitħallsu lura f'Ottubru 2030 u b'€7 biljuni li għandhom jitħallsu lura fl-2040 - it-tnejn li huma kienu sottoskritti iżjed minn 13-il darba aktar mill-ammont li nħareġ, li rriżulta f'termini favorevoli ta' pprezzar favorevoli. Fl-10 ta' Novembru, il-Kummissjoni Ewropea ħarġet bonds soċjali għat-tieni darba taħt l-istrument EU SURE għal valur totali ta' €14-il biljun. Il-ħruġ kien jikkonsisti f'żewġ bonds, bi €8 biljuni li għandhom jitħallsu lura f'Novembru 2025 u €6 biljuni li għandhom jitħallsu lura f'Novembru 2050. Il-ħruġ irċieva rispons qawwi fis-swieq kapitali u l-bonds ġew sottoskritti 13-il darba u 11.5-il darba aktar mill-ammont li nħareġ rispettivament għas-segment ta' ħames snin u 30 sena, li għal darba oħra inkluda termini ta' pprezzar favorevoli ħafna. Il-bonds maħruġa mill-EU SURE jibbenefikaw minn tikketta ta' bonds soċjali. Dan jagħti fiduċja lill-investituri li l-fondi mobilizzati se jservu objettiv tassew soċjali. Il-fondi miġbura qed jiġu ttrasferiti lill-Istati Membri benefiċjarji fil-forma ta' self li jgħinhom ikopru l-ispejjeż relatati direttament mal-finanzjament ta' skemi nazzjonali ta' xogħol b'ħinijiet iqsar u miżuri simili bħala rispons għall-pandemija. Aktar informazzjoni Stqarrija għall-istampa teknika Qafas għall-Bonds Soċjali Sit web tal-UE bħala l-entità li tissellef Sit web tal-istrument SURE Skeda informattiva: SURE - Appoġġ lill-Istati Membri biex jgħinhom jipproteġu n-nies fix-xogħol u l-impjiegi - SURE Mistoqsijiet u tweġibiet: Il-Kummissjoni tipproponi l-istrument SURE * modified 27/11/2020, 11h20